મૃતકના પરિવારજનોએ પોલીસ સામે એવો આક્ષેપ કર્યો હતો કે મૃતક બળદેવસિંહનો ભાઇ દારૂનો ધંધો કરતો હોય રીવવારે પોલીસનાં કેટલાક માણસો સાદા ડ્રેસમાં આવી બળદેવસિંહ પાસે રૂા.50 હજારની માંગણી કરી હતી અને જો રૂપિયા નહિ આપે તો કેસ કરી ધરપધકડ કરશે તેવી ધમકી આપી ચાલ્યા ગયા હતા. દરમ્યાન બળદેવસિંહ પાસે રૂપિયાની સગવડતા નહિ થતાં તેને ઝેરી દવા પી લઇ આપઘાત વહોરી લીધો છે. આથી બળદેવસિંહ પાસે પૈસાની માંગણી કરનાર પોલીસ સામે ફરીયાદ નોંધી સખત કાર્યવાહી કરવામાં આવે તેવી માંગ કરી હતી. ઉચ્ચ પોલીસ અધિકારીએ આ અંગે યોગ્ય કરવાની ખાત્રી આપ્યા બાદ જ બળદેવસિંહ નાં પરિવારજનોએ મૃતદેહ સ્વીકાર્યો હતો. આ બનાવે ભારે ચકચાર જગાવી છે.